《灵龟洞》
宋代·郭允升

谁将快剑斫苍石，涌出玉虹三百尺。漭流直注古潭心，卷雾喷空潭影澄。

大声隐隐非雷霆，一洗万古山无青。崖崩谷断供奇秀，至今犹有龟蛇灵。

我疑神龙宅幽邃，颔有骊珠贪熟睡。为君鞭起跨玉京，坐致商霖藓旱气。

作者简介：宋泰和人，字彦信。徽宗政和间进士。历知零陵、安化县，当地土族俱归服，邑境安定，民有“蛮服虎藏”之谣。